CELEX: 62021TN0708
Language: mt
Date: 2021-10-27 00:00:00
Title: Kawża T-708/21: Rikors ippreżentat fis-27 ta’ Ottubru 2021 – NO vs Il-Kummissjoni

21.2.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 84/40
            
         
      Rikors ippreżentat fis-27 ta’ Ottubru 2021 – NO vs Il-Kummissjoni
      (Kawża T-708/21)
      (2022/C 84/57)
      Lingwa tal-kawża: l-Ingliż
      
         Partijiet
      
      
         Rikorrent: NO (rappreżentant: E. Smartt, Solicitor)
      
         Konvenuta: Il-Kummissjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tiddikjara li l-Kummissjoni naqset milli tieħu azzjoni, bi ksur tal-obbligi tagħha taħt l-Artikolu 265 TFUE, sa fejn ma spjegatx il-pożizzjoni tagħha b’risposta għall-ilmenti tar-rikorrent dwar, fost l-oħrajn, għajnuna mill-Istat mill-Irlanda;
               
            
                  —
               
               
                  tikkundanna lill-Kummissjoni għall-ispejjeż; u
               
            
                  —
               
               
                  tikkundanna li jiġu rimborsati l-ispejjeż tar-rikorrent.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka l-motiv li ġej:
      Skont l-Artikolu 265 TFUE il-Kummissjoni kellha l-obbligu li tispjega l-pożizzjoni tagħha b’risposta għall-ilmenti tar-rikorrent dwar, fost l-oħrajn, għajnuna mill-Istat mill-Irlanda, fid-data ta’ jew qabel l-iskadenza ta’ perijodu raġonevoli minn meta r-rikorrent ikun għamel l-ilmenti tiegħu. Fid-dawl tan-nuqqas ta’ teħid ta’ azzjoni fi żmien raġonevoli, ir-rikorrent talab lill-Kummissjoni tieħu azzjoni, permezz ta’ ittra tat-28 ta’ Ġunju 2021. B’risposta għat-talba tar-rikorrent sabiex tieħu azzjoni, il-Kummissjoni naqset milli tispjega l-pożizzjoni tagħha fil-perijodu stabbilit wara t-talba tar-rikorrent għal teħid ta’ azzjoni.
      Peress li qies li f’dawn iċ-ċirkustanzi huwa paċifiku n-nuqqas tal-Kummissjoni li tiddefinixxi l-pożizzjoni tagħha, ir-rikorrent ippreżenta dan ir-rikors għal nuqqas ta’ teħid ta’ azzjoni taħt l-Artikolu 265 TFUE.